alexandrainst/scandi-wiki huggingface dataset:
Cryptodus passaloides

Cryptodus passaloides er en bille som hører til gruppen hornbiller i familien skarabider (Scarabaeidae).

Utseende 
En middelsstor (ca. 20-25 millimeter), avlang og slank, blankt mørkbrun hornbille. Kroppsformen er litt flat. Hodet mangler horn, men pannen er ovalt utvidet med en markert kantlist, hodet er skovlformet. Dekkvingene er forholdsvis lange og smale med tydelige punktstriper. Hele kroppen, særlig pronotum, er kraftig punktert.

Levevis 
Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar ca. 4 måneder.
De voksne billene er aktive rovdyr som dreper og spiser andre insekter, men de spiser trolig også en del frukt. De kan leve opptil tre år som voksne. Denne arten finnes sammen med maur og termitter.

Utbredelse  
Arten er utbredt i Australia (Western Australia og South Australia).

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Phileurini Burmeister, 1847
 Slekten Cryptodus MacLeay, 1819
 Cryptodus passaloides Germar, 1848

Kilder 
 Dynastidae du Monde - nettside om arten

Eksterne lenker 
 

Hornbiller
Australias insekter
Biller formelt beskrevet i 1848
Aegus (Gnaphaegus) miles

Aegus (Gnaphaegus) miles er bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En ganske liten til middelsstor (ca. 15 millimeter), avlang, matt brun hjortebille. Kroppen er mer eller mindre tett kledt med lyst brunlige, matte skjell. Hannens kjever er forstørrede, gjerne noe asymmetriske. Pannen har et kraftig, trekantet utskudd i midten. Hodet er litt rundet utvidet bak fasettøynene. Pronotum er nesten rektangulært, kraftig innsnevret ved roten. Langs kanten har pronotum er brem av fløyelsaktige, brune hår. Hunnen ligner hannen bortsett fra at kjevene ikke er forstørrede og hårkledningen er mindre påfallende.

Levevis 
Som de fleste andre hjortebiller lever larvene i morken, død ved.

Utbredelse 
Arten er utbredt på Ny-Guinea, Sulawesi og Molukkene.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Aegini - omfatter bare én slekt:
 Slekten Aegus MacLeay, 1819 – ca. 210 arter
 Underslekten Gnaphaegus Maes, 1992 - har ofte vært plassert i slekten Gnaphaloryx
 Aegus (Gnaphaegus) miles (Snellen van Vollenhoven, 1865)
 Aegus (Gnaphaegus) miles baumanni (Schenk, 2002)
 Aegus (Gnaphaegus) miles laticornis (Boileau, 1903)
 Aegus (Gnaphaegus) miles miles (Snellen van Vollenhoven, 1865)
 Aegus (Gnaphaegus) miles sulawesiensis (Nagai, 1994)

Eksterne lenker 
 Oversikt over artene
 Bilder av arten
 

Hjortebiller
Biller formelt beskrevet i 1865
Indonesias insekter
TPC Colorado Championship

TPC Colorado Championship, også kjent som The Ascendant, er en golfturnering på Korn Ferry-touren som ble arrangert for første gang fra 11. til 14. juli 2019 på TPC Colorado i Berthoud i Larimer County i Colorado, som den første profesjonelle golfturneringen i Colorado siden PGA-tourturneringen BMW Championship i 2014 på Cherry Hills Country Club utenfor Denver.

Vinnere 

Uthevede spillere var blant «The 25» som rykket opp til PGA-touren etter sesongen.

Referanser

Eksterne lenker 
 
 Profil på PGATOUR.com

Golfturneringer i USA
Repeterende arrangementer etablert i 2019
Sport i USA i 2019
Sport i Colorado
Larimer County
USA-mesterskapet i terrengløp 2020

USA-mesterskapet i terrengløp 2020 var den 130. utgaven av USA-mesterskapet i terrengløp. Mesterskapet ble arrangert i San Diego i California 18. januar 2020, og var også uttakning til Panamerikansk mesterskap i terrengløp 2020 (2020 Pan American Cross Country Cup) i Victoria i Canada.

Resultater

Menn

Kvinner

U20 menn

U20 kvinner

Kilder 
 Resultatoversikt alle klasser
 Resultater menn
 Resultater kvinner
 Resultater junior menn
 Resultater junior kvinner

Eksterne lenker 
2020 USATF Cross Country Championships

Terrengløp 2020
Terrengløp
Friidrett i 2020
San Diego
Lars Bergquist

Lars Bergquist (født 6. juni 1930) er en svensk forfatter og diplomat. Bergquist har vært ambassadør i Beijing (1982–1988) og ved Den hellige stol (1988–1993).

Liv og virke

Bakgrunn
Lars Bergquist er sønn av justisministeren Thorwald Bergquist og bror til ambassadøren Mats Bergquist. Han tok sin studentexamen i Växjö i Småland, der Thorwald Bergquist var landshövding. Etter studier i Lund (fil.kand. i 1953 og jur.kand. i 1956) studerte han ved Yale University i USA årene 1956-1957.

Karriere
Han ble ansatt i den svenske utenrikstjenesten og ble på 1960-tallet 1. ambassadesekretær først i Paris, så i Moskva og i Warszawa. Han ble utnevnt til kansliråd på UD i 1973, ble minister i London 1976 og direktør for det svenske kulturinstituttet i Paris, Centre Culturel Suedois, 1977–1982. 

Som ambassadør virket han i Beijiing 1982-88 og ved Pavestolen (Vatikanet) 1988-93.

Bergquists forfatterskap omfatter romaner, noveller, dagbøker, biografier og tolkninger av poesi fra fransk, kinesisk og italiensk; Réne Char fra fransk (Stränghet i ett mandelregn) (1982); Skuggspel, klara vatten med diktning fra Tang-dynastiets tid (1990).

Han har siden 1980-talet særlig viet sitt forfatterskap til å skrive om sen svenske naturvitenskapsmann, filosof, mystiker og religiøse tenker Emanuel Swedenborg. Han ble en av sin tids fremste swedenborgskjennere. I 1988 utgav han Drömboken – Glädjen och det stora kvalet, og påbegynte med dette sin store levnetsskildring om Swedenborg som via Biblioteket i lusthuset – tio uppsatser om E.S., ble fullbyrdet da hans store biografi om Swedenborg ble publisert i 1999: Swedenborgs hemlighet – Om ordets betydelse, änglarnas liv och tjänsten hos Gud.

Bergquists interesse har også vært fokusert på den hellige Birgitta, som han kom tettere inn på i tiden som ambassadør ved Pavestolen. Den svenske middelalderhelgenen virket lenge og døde der, og en gren av birgittasøstrene ved Piazza Farnese holder til i bygningen som rommer hennes dødsrom. Han er en mystisistisk orientert birgittakjenner, livlig virkende innen Birgittastiftelsen og en av de ansvarlige for det store Birgittajubileet i 2003.

Han er seniormedlem av Smålands akademi og æresdoktor ved Linköpings universitet.

Bibliografi 
1975 – Arronax minnen
1977 – Annas smak
1978 – Spegelskrift
1980 – Per Brahes undergång och bärgning
1981 – Isvandring med Nordenskiöld
1986 – Emanuel Swedenborg
1988 – Swedenborgs drömbok
1991 – Minnets skafferier
1992 – Den heliga pyramiden
1996 – Biblioteket i lusthuset
1999 – Swedenborgs hemlighet
2001 – Ansiktets ängel och den stora människan
2003 – Birgitta i uppenbarelsernas spegel

Tolkninger
 Stränghet i ett mandelregn, 1982
 Skuggspel, klara vatten : Tangdikter tolkninger i samarbeid med Li Keqian. Norstedts. Stockholm 1990.

Priser og utmerkelser 
1994 – Wahlström & Widstrands litteraturpris
1994 – Östrabopriset
1999 – Samfundet De Nios Särskilda pris
2001 – Axel Hirschs pris

Referanser

Eksterne lenker 
 Smålands akademi - Lars Bergquist

Svenskspråklige forfattere
Svenske forfattere
Svenske ambassadører
Ambassadører til Kina (Folkerepublikken)
Ambassadører til Den hellige stol
På fisketur med Bård og Lars

På fisketur med Bård og Lars er en TV-serie på til sammen 21 episoder som ble sendt på NRK1 fra 1997 til 2004 med Bård Tufte Johansen og Lars Lenth. Programmet var en blanding av naturprogram, humorprogram og reiseprogram, og de to herrene spiller fiktive versjoner av seg selv. Programmene ble solgt til flere land, blant annet Brasil, Argentina, Chile, Sverige, Finland og Danmark. Bård og Lars var de første på norsk tv som gjorde bruk av metoden catch % release, fiske for opplevelsens skyld, ikke som matauk, noe som førte til mange sinte brev til NRK, og programmet fikk kritikk av Rådet for dyreetikk. Serien ble opprinnelig sendt på NRK.

Referanser

Eksterne lenker 
 

Norske livssynsprogrammer på TV
Sportsfiske
TV-produksjoner på NRK
Norske TV-serier fra 1990-årene
Norske TV-serier fra 2000-årene
Tysk mesterskap i 24-timersløp 2019

Tysk mesterskap i 24-timersløp 2019 ble arrangert 24. august 2019 i Bottrop. Dette var første gang denne øvelsen var en del av tysk mesterskap i friidrett.

Resultater

Menn

Menn, lagkonkurranse

Kvinner

Kvinner, lagkonkurranse

Kilder 
 Resultater individuelt
 Resultater lagkonkurranse menn
 Resultater lagkonkurranse kvinner

24-timers 2019
Friidrett i 2019
Ultraløp
Sport i Nordrhein-Westfalen
Tysk mesterskap i ultratrail 2019

Tysk mesterskap i ultratrail 2019 ble arrangert 8. juni 2019 i Reichweiler. Dette var første gang denne øvelsen var en del av tysk mesterskap i friidrett.

Løypa var 78 km med 3000 høydemeter.

Resultater

Menn

Menn, lagkonkurranse

Kvinner

Kvinner, lagkonkurranse

Referanser

Kilder 
 Resultater menn
 Resultater kvinner
 Resultater lagkonkurranse kvinner

Tyske mesterskap i friidrett
Friidrett i 2019
Ultraløp
Sport i Rheinland-Pfalz
Benjamin Tiedemann Hansen

Benjamin Tiedemann Hansen (født 7. februar 1994) er en dansk fotballspiller som spiller for .

Referanser

Eksterne lenker 
 

Danske fotballspillere
Utenlandske fotballspillere i Norge
Fotballspillere for Vejle BK
Fotballspillere for FC Fredericia
Fotballspillere for FC Nordsjælland‎
Fotballspillere for FK Haugesund
Fotballspillere for Molde FK
Personer fra Nordfyns kommune
Sparebank 68° Nord

Sparebank 68° Nord er en sparebank som ble til 1. januar 2019 som et resultat av fusjonen mellom Lofoten Sparebank (stiftet 1909) og Harstad Sparebank (stiftet 1926). 1. juli 2020 ble Ofoten Sparebank (stiftet 1899) innfusjonert, og regionen fikk en bank til stede på hele den 68. breddegrad.

Banken har hovedkontor på Leknes i Lofoten, samt seks avdelingskontorer i Ballangen, Bogen i Ofoten, Bøstad, Harstad og Narvik, samt Sortland i Vesterålen.

Historikk

Harstad Sparebank 
Banken ble stiftet 10. april 1926 som Harstad Sparebank. Banken hadde hovedkontor i Harstad og etablerte høsten 2006 et avdelingskontor på Sortland i Vesterålen, som gikk under navnet Vesterålen Sparebank.

Lofoten Sparebank 
Banken ble stiftet 5. mai 1909 som Borge Sparebank, men endret navn 22. august 2001 til Lofoten Sparebank. Banken hadde hovedkontor på Bøstad, med ett avdelingskontor på Leknes i Lofoten. Begge lokalisert i Vestvågøy kommune.

Ofoten Sparebank 
Banken ble stiftet 27. desember 1899 som Evenes Sparebank, med avdeling i Ballangen fra 1967. Navnet ble endret til Sparebanken Evenes-Ballangen i 1989, og på nytt til Ofoten Sparebank 22. august 2001. Banken hadde hovedkontor på Bogen i Ofoten, samt to avdelingskontorer i Ballangen (siden 1967) og Narvik (siden 2007).

Tjeldsund Sparebank 
Banken ble stiftet 6. juni 1938 som Tjeldsund Sparebank og ble innfusjonert i Ofoten Sparebank 29. november 2006. Banken hadde hovedkontor i Ramsund i Tjeldsund kommune.

Referanser

Eksterne lenker 
 

Banker i Eika Gruppen
Banker etablert i 1899
Banker etablert i 1909
Banker etablert i 1926
Banker etablert i 1938
Banker etablert i 2019
1899 i Norge
1909 i Norge
1926 i Norge
1938 i Norge
2019 i Norge
Næringsliv i Narvik
Næringsliv i Nordland
Næringsliv i Troms og Finnmark
Ballangen
Evenes
Harstad
Lofoten
Ofoten
Næringsliv i Sortland
Tjeldsund
Vesterålen
Vestvågøy
Novapus obscurus

Novapus obscurus er en bille som hører til gruppen hornbiller i familien skarabider (Scarabaeidae). Disse billene lever i Australia.

Utseende 
En middelsstor (ca. 25 millimeter), nokså bred, blank, mørkbrun til svart hornbille. Hannen har en kraftig uthuling i den fremre delen av pronotum og et kort horn i pannen. Pronotum er utvidet, tydelig bredere enn dekkvingene. Hos hunnen er pronotum rundet, tett og nokså fint punktert. Dekkvingene har noe uregelmessige punktstriper. Undersiden er kledt med oransje hår.

Utbredelse 
Arten er utbredt i Australia (New South Wales og Queensland).

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Pentodontini 
 Slekten Novapus Sharp, 1875
 Novapus obscurus (MacLeay, 1871)

Kilder 
 Dynastidae du Monde, sjekkliste over artene 
 Atlas of Living Australia - Novapus obscurus

Eksterne lenker 
 

Hornbiller
Biller formelt beskrevet i 1871
Australias insekter
Pericoptus truncatus

Pericoptus truncatus er en bille som hører til gruppen hornbiller i familien skarabider (Scarabaeidae).

Utseende 
En middelsstor (ca. 20 millimeter), bred, blank, brunsvart hornbille. Disse artene utmerker seg ved å være påfallende korte og tykke, særlig beina er svært kraftige. Hos hannen har pronotum at par knøler foran.
Larvene utmerker seg ved å ha store, spadeformede klør som hjelper dem å ta seg fram gjennom og oppå sanden.

Levevis 
Disse artene er knyttet til sandete områder som sanddyner og sandige elvebredder, den største arten, P. truncatus like over flomålet på sanddyner ved havet. Billene ligger nedgravd i sanden om dagen, men er ute og flyr om natta. Larvene lever også i sanden, på røttene av planter som vokser der. De kan komme til overflaten om natta, og etterlater seg da karakteristiske spor i sanden.

Utbredelse 
Arten er utbredt på New Zealand.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Pentodontini 
 Slekten Pericoptus Burmeister, 1847
 Pericoptus truncatus (Fabricius, 1787)

Kilder 
 Ratcliffe, B.C. 2009. A review of the biology of Pericoptus truncatus (Fabr.) (Coleoptera: Scarabaeidae: Pentodontini) from New Zealand and a revised description of the third instar. The Coleopterists Bulletin 63: 445-451.

Eksterne lenker 
 Dynastidae du Monde - Pericoptus truncatus
 

Hornbiller
Biller formelt beskrevet i 1787
New Zealands insekter
Gabons visepresident

Republikken Gabons visepresident () var et politisk embete, som eksisterte 1967, 1968–1975, 1997–2009 og 2017-2019. Embetet ble første gang innstiftet gjennom en lov av 16. februar 1967.

Nominasjon og fratreden 
Republikkens visepresident ble nominert av republikkens president, som kunne terminere hans/hennes plikter etter en konsultasjon med presidentene for parlamentets to kamre. Visepresidenten kunne bli valgt blant Parlamentets medlemmer eller utenfra forsamlingen.

Betingelse 
Visepresidentens funksjoner var uforenlige med utøvelsen av alle andre offentlige og private funksjoner av lukrativ karakter.

Funksjoner 
Republikkens president ble assistert av republikkens visepresident. Visepresidenten var presidentens stedforetreder i utøvelsen av plikter, som denne hadde delegert til ham/henne. Visepresidentens funksjoner ble avsluttet da Konstitusjonsdomstolen hadde offentliggjort resultatet av neste presidentvalg, da presidentembetet – uansett grunn – ble ledig eller da presidenten hadde fått en permanent funksjonsnedsettelse.
 
Republikkens president innkalte og presiderte over Ministerrådet (regjeringen) og – gjennom dekret – dagsordenen. Visepresidenten var medlem av Ministerrådet. Hvis lempelig kunne han/hun erstatte presidenten gjennom fullmakt eller en fastsatt forretningsorden.

Liste

Fotnoter

Referanser 

Visepresidenter
Gabonske politikere
Hasan al-Lawsi

Hasan Ahmad al-Lawzi (født 1952 i Sana i Nord-Jemen, død 13. juli 2020 i Kairo i Egypt) var en jemenittisk politiker og forfatter. Han var Jemens fungerende statsminister en kortere tid i 2011 og landets informasjonsminister.

Al-Lawzi ble utdannet ved Al-Azhar-universitetet i Kairo. Han skrev flere bind med poesi og noveller som reflekterte hans dype engasjement for den jemenittiske revolusjon. Han er blitt oversatt til engelsk og er med i antologier av moderne arabisk litteratur fra 1980-årene.

Han ble senere engasjert i regjeringen i Jemen og holdt en rekke viktige verv på regjeringsnivå.

Al-Lawzi døde 13. juli 2020, i en alder av 68 år, etter å ha blitt smittet av covid-19.

Referanser

Forfattere
Jemenittiske politikere
Jemenittiske ambassadører
Ambassadører til Jemen
Personer fra Sana'a
Dødsfall relatert til covid-19 i Egypt
Politikere ofre for covidpandemien
Espen Pettersen

Espen Pettersen (født 27. februar 1975, død 12. juli 2020) var en norsk ishockeyspiller som spilte back for Manglerud Star Ishockey (ni sesonger), Stjernen Hockey, Frisk Asker Ishockey og Lørenskog Ishockeyklubb. Til sammen spilte Pettersen 296 offisielle kamper på toppnivå i Norge. Han var hovedtrener for Furuset Ishockey fra 2016 til 2019.

Referanser

Eksterne lenker 
 

Norske ishockeyspillere
Norske ishockeytrenere
Ishockeyspillere for Stjernen
Ishockeyspillere for Frisk Asker
Ishockeyspillere for Manglerud Star
Ishockeyspillere for Lørenskog IK
Levi Jensen

Levi André Jensen (født 4. juli 1967) er en norsk kristen predikant fra Sandefjord. Han er født og oppvokst i Skien.
Jensen har bakgrunn fra pinsebevegelsen og driver forkynnelsesvirksomhet gjennom selskapet Levis Ministry. Han bruker karismatiske virkemidler i sin forkynnelse, blant annet tungetale og håndspåleggelse.

Kontroversielle uttalelser 
Jensen henvender seg i hovedsak til ungdommer, særlig gutter. Han  benytter åpne torgmøter og videoer i sosiale medier for å nå ut med budskapet om Jesus Kristus som «redningen for syndige mennesker». På hans publiseringskanaler finnes videoer med nærmere  visninger. 

I videoinnleggene har han ytret støtte til konverteringsterapi («homoterapi»). Han har uttalt at «Sørlandet er besatt av Satan» og satt likhetstegn mellom homofili og pedofili, som han mener er forårsaket av pornografiavhengighet.

Jensen har offentlig gjentatt konspirasjonsteorien om at datagründeren og filantropen Bill Gates står bak vaksinene mot koronaviruset, og at Gates ønsker å tjene penger på mikrochip-merking av befolkningen med det Jensen kaller «dyrets merke».

Levi Jensens personlige formidlingsstil og teologiske budskap har blitt latterliggjort og kritisert, også av kristne. Den kristenkonservative TV-kanalen Visjon Norge har støttet Levi Jensens misjonsarbeid rettet mot barn og unge.

Referanser

Eksterne sider 
 

Norske kristne predikanter
Norske vaksinemotstandere
Edward Colston

Edward Colston (født 2. november 1636, død 11. oktober 1721) var en engelsk kjøpmann og Tory-medlem av Parlamentet som var involvert i den den atlantiske slavehandelen.

Colston etterfulgte sin far i familiens bedrift som kjøpmann. Firmaet handlet i utgangspunktet med vin, frukt og tekstiler, hovedsakelig i Spania, Portugal og andre europeiske havner. Fra 1680 ble han involvert i slavehandelen som medlem av Royal African Company, som hadde monopol på engelsk handel med afrikanske slaver. Han var assisterende guvernør av selskapet i 1689-1690.

Colstons navn hadde høy status i Bristol, og en statue av ham ble reist i 1895. Med økende bevissthet i slutten av det 20. århundre om hans engasjement i Storbritannias slavehandel, var det protester og søknader for navneendringer, som kulminerte i juni 2020, da statuen ble veltet og dumpet i Bristols havn av demonstranter for Black Lives Matter.

Referanser 

Engelske forretningsfolk
Personer fra Bristol
Karl Júlíusson

Karl Júlíusson er en islandsk produksjonsdesigner/scenograf bosatt i Norge siden 1990-tallet.

Han har deltatt i produkjonen av en rekke norske filmer og TV-serier. Han har også jobbet på internasjonale filmer som The Hurt Locker og flere av Lars von Triers filmer. For The Hurt Locker vant han den internasjonale Art Directors Guild-prisen. Han har også vunnet fem Amandapriser, to Kanonpriser, en Gullrutepris og tre Robertpriser.

Priser og nominasjoner

Referanser

Eksterne lenker 
 

Filmfolk
Scenografer
Karl Juliusson
Vinnere av Amanda-prisen 
Robertprisen for årets scenograf
Bamse og Dunderklokken

Bamse og Dunderklokken er en svensk animert familefilm som hadde premiere i 2018. Den ble regissert av  Christian Ryltenius, mens Tomas Tivemark og Fabian Nordlander sto for manus.

Handling 
Bestemors tilførsel av «tordenklokker» ble ødelagt i en brann på bestemors loft, forårsaket av noen av ulvenes fettere. 

«Tordenklokker» er en viktig ingrediens i Bamse sin torden-honning, noe som gir bamsen superkrefter. Bamsens venner Lille Hopp og Skallmann tar derfor båten «Viktoria» for å reise til Klippön for å få tak i nye forsyninger av tordenklokker. Men disse områdene blir bevoktet av en stor drage.

Norske stemmer

Referanser

Eksterne lenker 
 

Svenske barnefilmer
Svenske animasjonsfilmer
Filmer basert på tegneserier
Møgeltønder

Møgeltønder (tysk: Mögeltondern) er en landsby i Sønderjylland i Danmark. Byen hadde 835 innbyggere den 1. januar 2020. Den tilhører Tønder kommune og Region Syddanmark.

Møgeltønder kirke (Sankt Nikolai kirke) er fra midten av 1100-tallet. Møgeltønder sogn tilhører Tønder prosti i Ribe stift. 

Møgeltønder er mest kjent for Schackenborg slott (Møgeltønderhus), som eies av prins Joachim av Danmark. Schackenborg slottskro fikk kongelig privilegium i 1687 og eies delvis av prinsen. Kroen har rett til å servere det viltet som prinsen nedlegger. Hovedgaten som løper fra slottet til kirken, er belagt med brostein og omgitt av store lindetrær og gamle, halmtekte hus. Landsbyen ligger i en bakke mellom marsklandet og slettelandet, beskyttet mot stormflo. Landsbyen har vært foreslått til UNESCOs verdensarvliste.

Gallehus-hornene, som ble et dansk nasjonalsymbol i gullalderen, ble funnet ved Møgeltønder.

Møgeltønder ligger 7 km nordøst for grensen til Tyskland ved Rudbøl, 8 km øst for Højer, 17 km sør for Bredebro og 6 km vest for Tønder. Primærrute 11 (A11) løper like øst for Tønder i retning nord–sør som motortrafikkvei. Møgeltønder ligger langs sekundærrute 419, som går i retning øst–vest fra Tønder til Højer.

Møgeltønder fikk jernbaneforbindelse idet Tønder-Højerbanen åpnet i 1892, mens området ennå var under tysk herredømme. Fra Højer var det den gangen fergeforbindelse til øya Sylt (Sild). Etter åpningen av Hindenburgdemningen i 1927 mistet Tønder-Højerbanen sin betydning. Den ble nedlagt for persontrafikk i 1935 og for godstrafikk i 1962.

Møgeltønder ligger i et fruktbart jordbruksland. Det har også vært drevet næringsmiddelindustri. På slutten av 1800-tallet ble det reist betongvareindustri i Møgeltønder, som hadde gode sandforekomster. Mange sandgraver sees fortsatt i landskapet. Tønder-området har også vært kjent for sin knipleindustri.

Kjøpmannen Matz Jenssen, stamfar til Jenssen-slekten i Trondheim, kom fra Møgeltønder.

Referanser 

Byer i Region Syddanmark
Tønders geografi
Emil Gukild

Emil Gukild (født 1992 i Texas i USA) er en norsk og amerikansk journalist og programleder for NRK fra Moss. Han vokste delvis opp i Texas og er amerikansk statsborger.

Bakgrunn og virke 
Gukild gikk en tid på Forsvarets flyskole. I forbindelse med dette var han med på TV-serien Forsvaret, som hadde premiere på MAX i 2015. Han har bachelorgrad i journalistikk ved Høgskulen i Volda (2011–2014).

Han ble kjent gjennom humorprogrammet Emil i OL for TVNorge under Vinter-OL i Pyeongchang i 2018, men han har også gjort andre opptredener i TV og på humorscener som Latter og Dattera til Hagen. Siden 2018 har han vært sportsjournalist for NRK og ledet flere sportssendinger, deriblant NRKs kveldssendinger for VM i skiskyting 2020. Han er også sportsanker i Dagsrevyen. Sommeren 2020 ledet han en uke av sommerbilen i NRK .

Da Magnus Carlsen dukket opp med blåveis og plasterlapp over øyet i VM i sjakk 2018, var det etter en kollisjon med Gukild i en fotballkamp på Carlsens fridag. Gukild fikk selv et kutt i pannen og stilte med plaster i TV-sendingen som utsendt reporter for NRK Sport.

Referanser 

Fødsler i 1992
Norske programledere
Norske journalister
Norske sportsjournalister
Programledere for NRK
Programledere for TVNorge
Personer fra Moss kommune
Nordmenn født i USA
Programledere fra USA
Journalister fra USA
Fødselsdato ikke oppgitt